b'\n_START_ARTICLE_\nIntegral\n_START_PARAGRAPH_\nIntegr\xc3\xa1l je osnova tako imenovane \xc2\xbbvi\xc5\xa1je matematike\xc2\xab, natan\xc4\x8dneje matemati\xc4\x8dne analize in infinitezimalnega ra\xc4\x8duna. _NEWLINE_Temelje integralskega ra\xc4\x8duna sta postavila Isaac Newton in Gottfried Wilhelm Leibniz v poznem 17. stoletju. Integral funkcije je prek osnovnega izreka infinitezimalnega ra\xc4\x8duna povezan z njenim odvodom, dolo\xc4\x8den integral funkcije na nekem intervalu pa je, ko poznamo nedolo\xc4\x8denega, mo\xc4\x8d enostavno izra\xc4\x8dunati. Integral in odvod sta postala osnovni orodji infinitezimalnega ra\xc4\x8duna, izjemno uporabnega v znanosti in tehniki.'